36. Waffen-SS-divisioona

36. Waffen-SS-divisioona tai SS-Dirlewanger oli pahamaineisin SS-divisioona. Se ei käyttänyt SS:n tunnuksia, vaikka oli sen alainen. Dirlewangerin miehet tunnistettiin normaalien SS-riimukirjaimien sijasta kauluslaatoissa olevista ristikkäisistä kivääreistä ja niiden alla olleesta käsikranaatista. Divisioonan kypärätunnuksessa puolestaan oli kaksi käsikranaattia ristikkäin. Nimensä divisioona sai sen komentajalta Oskar Dirlewangerilta. Divisioona koostui ensin salametsästäjistä ja myöhemmin myös keskitysleirivangeista sekä muiden yksiköiden häirikkötapauksista. Yksikkö oli tarkoitettu partisaanien vastaiseen toimintaan.

 Perustaminen 
Vuonna 1940 Dirlewanger sai muodostettavakseen rangaistusyksikön, johon ensin värvättiin ainoastaan tuomittuja salametsästäjiä. Myöhemmin siihen kerättiin vankiloista ja keskitysleireiltä paatuneita taparikollisia, homoseksuaaleja, poliittisia vankeja ja jopa psykiatristen sairaaloiden asukkeja. Alun perin tarkoituksena oli antaa yksikön sotilaille mahdollisuus lunastaa vapautensa ja parantaa maineensa sotimalla urhoollisesti, mutta nopeasti kävi ilmi että yksikön sotilaat jatkoivat aiempia ”harrastuksiaan” univormun turvin. Kidutukset, raiskaukset ja pahoinpitelyt olivat arkipäivää, ja kohdistuivat niin partisaaneihin kuin syyttömään siviiliväestöönkin.

Yksikkö paisui sadasta miehestä ensin prikaatiksi ja sittemmin muodostettiin 36. Waffen-SS-divisioona. Se toimi Puolassa ja Valko-Venäjällä taistelussa partisaaneja vastaan, sai runsaasti moitteita ylemmiltä tahoilta, ja sitä vaadittiin hajotettavaksi, mutta itse Heinrich Himmler oli mieltynyt osastoon ja katsoi sen toimintaa läpi sormien. Normaalissa rintamasodankäynnissä yksikkö pärjäsi yleensä huonosti, lukuun ottamatta joitain sodan loppuvaiheen viivytystaisteluja, joissa se kunnostautui.

 Miesvahvuus 1940–45 
14. kesäkuuta 1940  noin 60
syyskuu 1940            noin 300
helmikuu 1943           noin 700
30. joulukuuta 1943 259
30. heinäkuuta 1944 971
elokuu 1944             3 331
2. lokakuuta 1944   648
lokakuu 1944            4 000
29. joulukuuta 1944 6 000
toukokuu 1945           700

 Sotarikokset 
15. kesäkuuta 1942 yksikkö murhasi 1 800 ihmistä Borkin kylässä Venäjällä.Zvi Y. Gitelman: Bitter Legacy, s. 215. Indiana University Press, 1997. 
Syyskuussa 1942 yksikkö tappoi 8 350 juutalaista Baranavitšyn ghetosta sekä muualla 389 partisaania ja 1 274 partisaaniksi epäiltyä.Timothy Snyder (Oct 2, 2012). Bloodlands: Europe Between Hitler and Stalin, Basic Books. s.241–242, 304. 
20. maaliskuuta – 24. kesäkuuta 1943 yhdessä ukrainalaisten, valko-venäläisten, latvialaisten ja liettualaisten vapaaehtoisten kanssa tappoi 20 000 partisaania tai tällaiseksi epäiltyä. 4 997 miestä ja 1 056 naista lähetettiin työleireille.Christian Gerlach, Kalkulierte Morde. Die deutsche Wirtschafts- und Vernichtungspolitik in Weißrußland 1941 bis 1944. Studienausgabe, s.943
1. elokuuta – 2. lokakuuta 1944 Dirlewangerin yksikkö oli taltuttamassa Varsovan kansannousua. Yhdessä venäläisistä koostuvan 29. Waffen-Grenadier-Division der SS (russische Nr. 1):n kanssa ne tappoivat 15–16 000 vastarintataistelijaa, 150–200 000 siviiliä, sekä ottivat 15 000 sotavankia. Tämän jälkeen Himmler palkitsi Dirlewangerin rautaristin ritariristillä.

 Tunnettuja jäseniä 
Obersturmbannführer Erich Buchmann

 Populaarikulttuuri 
 Elokuvat 
Tule ja katso 1985
The 4th Reich 2013

 Kirjat 
Richard Julius Herman Krebs: Wintertime  1951 
Will Berthold: Brigade Dirlewanger 1961 
Sven Hassel: Reign of Hell  1979
Bob Carruthers: Into the Gates of Hell 2013
 Jeremy Robinson: I Am Cowboy 2013

 Sarjakuvat 
Peeler Watt: Monkeywanger 2012

 Videopelit 
Velvet Assassin 2009

 Katso myös 
 Luettelo Waffen-SS:n yksiköistä

 Lähteet 

Luokka:Waffen-SS:n yksiköt